b'\n_START_ARTICLE_\nSyring\n_START_PARAGRAPH_\nEn syring eller skr\xc3\xa6dderring er en ring, der placeres p\xc3\xa5 langfingeren kan benyttes ved syning i h\xc3\xa5nden i stedet for et fingerb\xc3\xb8l. Skr\xc3\xa6dderringen har traditionelt v\xc3\xa6ret benyttet af mandlige skr\xc3\xa6ddere. Ringen, der normalt er af jern, er bred og forsynet med fordybninger svarende til overfladen p\xc3\xa5 et fingerb\xc3\xb8l. Den anbringes p\xc3\xa5 yderste led af langfingeren. Man kan nu fastholde n\xc3\xa5len mellem pegefinger og tommelfinger og med en sidev\xc3\xa6rts bev\xc3\xa6gelse af h\xc3\xa5nden presse n\xc3\xa5len gennem stoffet. Det kan g\xc3\xb8res hurtigere og med st\xc3\xb8rre kraft end hvis man skal b\xc3\xb8je fingeren med et fingerb\xc3\xb8l. Desuden er man mindre udsat for at udvikle slidgigt i fingrene.'